Informatikos ir ryšių departamentui

prie Lietuvos Respublikos

vidaus reikalų ministerijos

Šventaragio g. 2,

01510 Vilnius

*Siunčiama el. paštu* [*ird@vrm.lt*](mailto:ird@vrm.lt)

PRAŠYMAS DĖL SUTARTINIŲ ĮSIPAREIGOJIMŲ TERMINO KEITIMO

PAGAL 2022 M. SAUSIO 6 D. PASLAUGŲ VIEŠOJO PIRKIMO-PARDAVIMO SUTARTĮ NR. 15R-5

2023 m. gruodžio 22 d.

Vilnius

Vadovaujantis 2022 m. sausio 6 d. Paslaugų viešojo pirkimo-pardavimo sutarties Nr. 15R-5, sudarytos tarp Informatikos ir ryšių departamento prie Lietuvos Respublikos vidaus reikalų ministerijos ir ūkio subjektų grupės, sudarytos iš UAB ,,Asserte“ ir UAB „Insoft“, veikiančios 2021 m. liepos 15 d. tarpusavyje pasirašytos jungtinės veiklos sutarties Nr. ASRT210715-JVS pagrindu, atstovaujamos atsakingojo partnerio UAB ,,Asserte“ (toliau – Paslaugų teikėjas), 10.1 papunkčio sąlygomis, informuojame dėl aplinkybių, dėl kurių Paslaugų teikėjas negali įvykdyti sutartinių įsipareigojimų, t. y. dėl trečiųjų šalių įtakos vykdant sutartį negali būti įvykdyti šie techninėje specifikacijoje nurodyti reikalavimai:

* 1. Naršyklė (CAP) integravimo su AIS testavimus pagal eu-Lisa apibrėžtas metodikas (integracinius testavimus, testavimus su simuliatoriais, ir kt.) ir testavimo scenarijus. Paslaugų teikėjas turės įvykdyti visus reikiamus testavimus ir susijusias veiklas (testavimo duomenų paruošimą, komunikavimą su eu-Lisa atsakingais asmenimis, klaidų registravimą ir šalinimą, ataskaitų rengimą ir t.t.), kad būtų pasiekti sėkmingo testavimo rezultatai;
  2. Išankstiniai integraciniai testavimai naudojant AIS simuliatorius, kuriuos realizuos eu-LISA, turės būti vykdomi eu-LISA nustatytais terminais;
  3. Formalieji integraciniai testavimai su AIS testavimo/ eksploatavimo aplinkomis turės būti vykdomi eu-LISA nustatytais terminais.

Paslaugų teikėjas yra atlikęs visus AIS integracijos sukūrimo darbus ir įdiegęs sukurtą integraciją ir jos funkcionalumus Perkančiosios organizacijos testavimo aplinkoje, t. y. yra įgyvendinęs visus funkcinius techninės specifikacijos reikalavimus šios integracijos sukūrimui, tačiau pagal naują ES informacinių sistemų, kurias valstybės naudoja kovai su nusikalstamumu, sienų kontrolei ir migracijos srautų valdymui, diegimo ir sąveikumo užtikrinimo tvarkaraštį, testavimai su eu\_LISA yra nukelti. Paslaugų teikėjas negalėjo numatyti aplinkybių, dėl kurių negali atlikti testavimų su eu-LISA, todėl prašome pratęsti Paslaugų teikėjo sutartinių įsipareigojimų įvykdymo terminą, numatytą Sutarties 3.1.1 papunktyje, iki 2024 m. balandžio 30 d.

UAB „Asserte“

Direktorius Egidijus Drobavičius